Srednja škola dr. Antuna Barca Crikvenica

Zidarska 4

51260 Crikvenica

OIB: 96174960484

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023. GODINU**

**OPĆI DIO**

Škola je u izvještajnom razdoblju ostvarila ukupne prihode od 1.341.375,83 eura te ukupne rashode u iznosu od 1.293.880,12 eura što je rezultiralo viškom prihoda od 47.495,71 euro. S obzirom da preneseni manjak iz 2022. godine iznosi 13.647,87 eura, ostvaren je ukupni višak prihoda i primitaka u iznosu od 33. 847,84 eura.

Višak prihoda i primitaka u iznosu od 33.847,84 eura odnosi se na sljedeće izvore financiranja:

* višak vlastitih prihoda 12.469,79 €
* višak prihoda od pomoći u iznosu od 21.723,62 €,
* višak prihoda za posebne namjene u iznosu 50,39 €,
* manjak prihoda od pomoći u iznosu od 395,96 €.

Stanje žiro računa Škole na dan 01.01.2023. iznosi 38.993,04 eura dok je stanje na kraju 2023. godine 40.262,69 eura. U 2023. godini ostvareni prihodi veći su za 14,46 postotnih poena nego u 2022. godini i iznose 84,00% ukupno planiranih prihoda za 2023. godinu dok su rashodi za 7,75 postotnih poena veći u odnosu na 2022. godinu i iznose 81,72% ukupno planiranih rashoda u 2023. godini. Ukupni ostvareni rashodi u iznosu od 1.293.880,12 eura odnose se na funkcijsku klasifikaciju više srednjoškolsko obrazovanje.

Najveći udio ostvarenih prihoda odnosi se na prihod Ministarstva znanosti i obrazovanja kojima se financiraju rashodi za plaće i ostala materijalna prava zaposlenika kao i osnivača PGŽ kojima se financira osnovna djelatnost Škole kroz decentralizirana sredstva i programe iznad zakonskog standarda. Također ukupnim prihodima pridonose i prihodi od pomoći za provedbu projekat MREŽA KOM5ENTNOSTI i RCK-RECEPT. Sav višak iz prethodnih godina je raspoređen za trošenje u 2023. godini, te je preneseni manjak po izvoru pomoći u iznosu od 42.412,04 eura pokriven u cijelosti tijekom 2023. godine. Najveći dio prenesenog manjka (42.396,66 eura) odnosi na projekt MREŽA KOM5ENTNOSTI.

Škola u razdoblju od 01.01. – 31.12.2023. godine nema primitaka od financijske imovine i zaduživanja kao ni izdataka za financijsku imovinu niti otplate zajmova.

***POSEBNI DIO***

Od ukupno ostvarenih 1.293.880,12 eura rashoda najveći dio, 1.116.713,16 eura, odnosi se na program Osiguravanje uvjeta rada dok se 171.866,45 eura odnosi na program Unapređenje kvalitete odgojno obrazovnog sustava, a 5.300,51 eura se odnosi na program Kapitalna ulaganja u odgojno obrazovnu infrastrukturu.

Osiguravanje uvjeta rada je program koji obuhvaća sve materijalne i financijske troškove Škole koji nastaju tokom godine kao i rashode za zaposlene poput plaća i ostalih materijalnih prava prema Kolektivnim ugovorima i ostalim važećim propisima. Ovaj program financira se iz raznih izvora, a u 2023. godini ostvareno je 85,21 % plana. Osnivač – PGŽ financira osnovnu djelatnost i troškove nastale u svezi iste kroz decentralizirana sredstva, MZO pokriva troškove zaposlenika, njihovih plaća i ostalih materijalnih prava kroz Pomoći, a Škola, također, ostvaruje i vlastite prihode koji se troše prema potrebama Škole, a na uređenje i unapređenje Škole u svakom pogledu.

Program Unapređenje kvalitete odgojno obrazovnog sustava obuhvaća troškove pomoćnika u nastavi za učenike koji ne mogu samostalno pratiti nastavni program, a koji se financira iz čak tri izvora financiranja. Također, programe školskog kurikuluma i program Zdravlje i higijena za osiguranje dostatnih sredstava higijenskih potrepština i sredstava za čišćenje i dezinfekciju koje provodi Osnivač dok program Osiguranje besplatnih zaliha mensturalnih higijenskih potrepština kojim se pokrivanju troškovi higijenskih uložaka za učenice financira Ministarstvo znanosti i obrazovanja. Dok su programi RCK RECEPT i MREŽA KOM5ENTNOSTI EU projekti koji se financiraju kroz Pomoći, a također su dio Programa za unapređenje kvalitete odgojno obrazovnog sustava čije je ostvarenje plana rashoda 64,63%. Najveći utjecaj na postotak ostvarenja su sredstva koja su osigurana za predfinanciranje spomenutih projekata od strane Županije koja Škola nije imala potrebu ostvariti s obzirom na financiranje od strane izvora Pomoći namijenjenih za projekte.

Program Kapitalna ulaganja u odgojno obrazovnu infrastrukturu su rashodi za nabavu dugotrajne imovine koja se nabavlja iz raznih izvora financiranja pri čemu najznačajniju ulogu imaju vlastita sredstva i donacije pomoću kojih se nabavlja računalna oprema, klima uređaji, knjige i slična oprema. Ostvarenje plana rashoda navedenog programa u izvještajnom razdoblju je 78,07%.

*POSEBNI IZVJEŠTAJI*

Izvještaj o zaduživanju na domaćem i stranom tržištu novca i kapitala u 2023. godini

U izvještajnom razdoblju Srednja škola dr. Antuna Barca nije se zaduživala niti davala zajmove, stoga nema posebnih izvještaja za navedeno.

Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova

U tijeku je jedan sudski spor između Srednje škole dr. Antuna Barca i fizičke osobe, započet 2017. godine, kako je prikazanu u Posebnom izvještaju o stanju potraživanja i dospjelih obveza, te o potencijalnim obvezama po sudskim sporovima. Također, u izvještajnom razdoblju Srednja škola dr. Antuna Barca nije se zaduživala niti davala zajmove, stoga nema posebnih izvještaja za navedeno.

Izvještaj o stanju potraživanja i dospjelih obveza

Škola svoje obaveze redovito podmiruje. Na kraju 2023. godine Obaveze Škole iznose 110.529,36 eura od kojih su dospjele neplaćene obveza 327,15 eura, te se odnose na komunalnu naknadu i naknadu za uređenje voda. Nenaplaćena dospjela potraživanja Škole odnose se na prihode od najma dvorane te iznose 4.897,46 eura. Za navedena potraživanja poduzete su sve radnje da se naplati u što bržem roku u narednom razdoblju.

Izvještaj o korištenju sredstava fondova Europske unije

Srednja škola dr. Antuna Barca u 2023. po prvi puta provodi projekt Erasmus+.

Ključna aktivnost projekt broj 2023-1-HR01-KA122-SCH-000143973, pod nazivom Učimo jedni od drugih odnosi se na područje odgoja i obrazovanja. Za provođenje projekta Školi su od strane Agencije za mobilnost i programe Europske unije odobrena bespovratna sredstva u iznosu od 14.049,00 eura. Provođenje projekta planirano je za razdoblje od 2023. – 2024. godine.

Crikvenica, 27. ožujka 2024.

Ravnateljica

Ana Tomić Njegovan, prof.